
ΠΕ,ΡΙΕΧΟΜΕΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Τροποποποίηση του ρυμοτομικού σχεδίου Μοσχάτου (Ατ¬ 

τικής) . 1 

Τροποποίηση του ρυμοτομικού σχεδίου Ι'λυφάδας (Ατ¬ 
τικής) στο 322 οικοδομικό τετράγωνο και επιβολή προ- 
κηπίου .2 


Καθορισμός χώρου για ανέγερση Κέντρου Υγείας στην εκτός 
σχεδίου και εκτός οικισμού Λυγουριού (Αργολίδας) 
περιοχή και ο καθορισμός των όρων και περιορισμών δο- 
μήσεως αυτού....3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(I) 

Τροποποποίηση του ρυμοτομικού σχεδίου Μοσχάτου (Ατ¬ 
τικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεζίων πόλεων 
κ.λπ» της 17 Ιουλίου 1923, όπως μεταγενέστερα τροποποιή¬ 
θηκαν και συμπληρώθηκαν και ειδικότερα τα άρθρα 3,9 και 
70. 

2. Τις διατάξεις του Ν. 947/1979 «περί οικιστικών πε¬ 
ριοχών» (Φ.Ε.Κ. 169/Α) και ειδικότερα το άρθρο 62 (παρ. 1) 

3. Τις διατάξεις του Ν. 1032/1980 «περί συστάσεως Υ¬ 
πουργείου Χωροταξίας, Οικισμού και Περιβάλλοντος» (Φ. 
Ε.Κ. 57/Α) και ειδικότερα τα άρθρα 2,3 και 7. 

4. Τις αριθ. 120/1979, 126/1980, 74/1981 και 190/1983 
πράξεις του Δημοτικού Συμβουλίου Μοσχάτου. 

5. Τις αριθ. 325/1982 και 654/1983 γνωμοδοτήσεις ίου 
Κεντρικού Συμβουλίου Χωροταξίας, Οικισμού και Περι¬ 
βάλλοντος. 

6. Την αριθ. 159/1985 γνωμοδότηση του Συμβουλίου 
της επικράτειας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 


Άρθρο 1. 

Εγκρίνεται η τροποποποίηση του ρυμοτομικού, σχεδίου 
Μοσχάτου στην περιοχή που περικλείεται από τις οδούς Α. 
Διάκου, Γ. Ρούσσου, Χρ. Σμύρνης, και Αεωφ. Ποσειδώνος, 
καθώς και η δημιουργία χώρου κοινοχρήστου πρασίνου με 
στοιχεία ΗΘΙΟΗ παιδότοπου με στοιχεία ΛΜΝΞΛ και πε¬ 
ζοδρόμων, όπως οι παραπάνω ρυθμίσεις φαίνονται στο σχε¬ 
τικό πρωτότυπο διάγραμμα σε κλίμακα ί :500, που θεωρή¬ 
θηκε από τον Προϊστάμενο της Διεύθυνσης Πολεοδομικών 
Εφαρμογών με την αριθ. 21187/1985 πράξη του και που 
συνοπτικό του αντίτυπο δημοσιεύεται με το παρόν διάταγμα. 

Άρθρο 2. 

1. Καταργείται το πρβλεπόμενο από το εγκεκριμένο ρυ¬ 
μοτομικό σχέδιο προκήπιο των οικοπέδων, οικοδομημένων ή 
μη, που βρίσκονται στην περιοχή της οποίας τροποποιείται το 
ρυμοτομικό σχέδιο με το άρθρο 1 του παρόντος και έχουν 
πρόσωπο στο καταργούμενο τμήμα της οδού Αγίου Κωνστα¬ 
ντίνου. 

2. Τροποποιείται το προβλεπύμενο από το εγκεκριμένο 
ρυμοτομικό σχέδιο προκήπιο των οικοπέδων οικοδομημένων 
ή μη, που βρίσκονται στην παραπάνω περιοχή και έχουν πρό¬ 
σωπο σε καταργούμενο τμήμα της οδού Αγίου Κωνσταντίνου 
με μείωση του πλάτους αυτού από επτά (7) μέτρα σε πέντε 
(5) μέτρα. 

3. Επιβάλλεται προκήπιο πλάτους τριών (3) και επτά 
(7) μέτρων στο πρόσωπο των οικοπέδων οικοδομημένων ή 
μη που βρίσκονται στην παραπάνω περιοχή και έχουν πρό¬ 
σωπο σε δημιουργούμενο πεζόδρομο και στην οδό Χρυσ. 
Σμύρνης, αντίστοιχα, όπως οι παραπάνω ρυθμίσεις φαί¬ 
νονται στο ίδιο διάγραμμα. 

Άρθρο 3. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος 
αναθέτουμε τη δημοσίευση και εκτέλεση του παρόντος δια¬ 
τάγματος. , 

Αθήνα, 24 Απριλίου 1985 

Ο ΠΡΟΕΔΡΟΙ ΤΗΙ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΛΚΗΣ 

Ο ΥΠΟΥΡΓΟΙ ΧΟΡΟΤΑΞ1ΛΧ, ΟΙΚΙΣΜΟΥ ΚΑΙ ΠΕΡΙΒΑΑΑΟΜΤΟΧ . 

ΕΥΑΓΓΕΛΟ! ΚΟΥΛΟΥΜΠΜΧ 

ΕΦΗΜΕΡΟΙ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟΝ) 


( 2 ) 

Τροποποίηση του ρυμοτομικού σχεδίου Γλυφάδας (Αττικής) 

στο 322 οικοδομικό τετράγωνο και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων κ,λπ» 
της 17 Ιουλίου 1923, όπως μεταγενέστερα τροποποιήθηκαν 
κα. συμπληρώθηκαν και ειδικότερα τα άρθρα του 3,9 και 70. 

2. Τις διατάξεις του Ν. 947/1979 «περί οικιστικών πε¬ 
ριοχών» (Φ.Ε.Κ. 169/Α) και ειδικότερα το άρθρο του 62 
(παρ. 1). 

3. Τις διατάξεις του Ν. 1032/1980 «περί συστάσεως Υ¬ 
πουργείου Χωροταξίας, Οικισμού και Περιβάλλοντος» (Φ. 
Ε.Κ. 57/Α) και ειδικότερα τα άρθρα του 2,3 και 7. 

4. Τις αριθ. 7 5/1978 και 55/1983 γνωμοδοτήσεις του 
Δημοτικού Συμβουλίου Γλυφάδας (Αττικής). 

5. Την αριθ. 246/1982 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

6. Την αριθ. 208/1985 γνωμοδότηση του Συμβουλίου 
της Επικράτειας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

Εγκρινεται η τροποποίηση του ρυμοτομικού σχεδίου 
Γλυφάδας (Αττικής) στο αριθ. 322 οικοδομικό τετράγωνο 


με τη δημιουργία μέσα σ’ αυτό πεζοδρόμου, όπως φαίνεται 
στο σχετικό πρωτότυπο διάγραμμα σε κλίμακα 1 :2.000, 
που έχει θεωρηθεί από τον Προϊστάμενο της Διεύθυνσης 
Πολεοδομικών Εφαρμογών με την αριθ. 24943/1985 πρά¬ 
ξη του και που αντίτυπό του δημοσιεύεται συνοπτικά με το 
διάταγμα αυτό 

, Άρθρο 2. 

Στο πρόσωπο των οικοπέδων, οικοδομημένων ή μη, των 
αριθ. 322 και 322 Α οικοδομικών τετραγώνων που δημιουρ- 
γούνται με το άρθρο 1 του παρόντος και έχουν πρόσωπο στον 
πεζόδρομο που δημιουργείται, επιβάλλεται προκήπιο πλά¬ 
τους τεσσάρων (4.00) μέτρων και οκτώ (8.00) μέτρων αντί¬ 
στοιχα, όπως φαίνεται στο ίδιο διάγραμμα που μνημονεύ¬ 
εται στο άρθρο 1 του παρόντος. 

• Άρθρο 3. 

Η ισχύς του παρόντος διατάγματος, αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού κάι Περιβάλλοντος 
αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 24 Απριλίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΧΠΡΟΤΑΞΙΛΧ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟ! ΚΟΥΛΟΥΜΠΗΧ 

( 3 ) 

Καθορισμός χώρου για ανέγερση Κέντρου Υγείας στην εκτός 

σχεδίου και εκτός οικισμού Λυγουριού (Αργολίδας) πε¬ 
ριοχή και ο καθορισμός των όρων και περιορισμών δο- 

μήσεως αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 «Επέκταση των πο- 
λεοδομικών σχεδίων, οικιστική ανάπτυξη και σχετικές ρυθ¬ 
μίσεις» (Φ.Ε.Κ. 33Α) και ειδικότερα το άρθρο 26. 

2. Τις διατάξεις του Ν.Δ. 8/1973 «περί Γ.Ο.Κ.» όπως 
τροποποιήθηκε με το Ν.Δ. 205/1974 (Φ.Ε.Κ. 363Α) και 
ειδικότερα τα άρθρα 32 και 125 παρ. 2. 

3. Τις διατάξεις του Ν. 998/1979 «περί προστασίας των 
δασών και των δασικών εν γένει εκτάσεων της χώρας» (Φ. 
Ε.Κ. 289/Α) και ειδικότερα τα άρθρα 45 και 54 αυτού. 

4. Την αριθ. 147822/2210/9.4.1984 απόφαση του Υ¬ 
πουργού Γεωργίας για παραχώρηση δημόσιας δασικής έκ¬ 
τασης. 

5. Την αριθ. 263/1984 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

6. Την αριθ. 852/1984 γνωμοδότηση του Συμβουλίου της 
Επικρατείοις, με πρόταση του Υπουργού Χωροταξίας, Οι¬ 
κισμού και Περιβάλλοντος, και του Υφυπουργού 1 εωργίας, 
αποφασίζουμε : 

Άρθρο 1. 

Καθορίζεται χώρος για την ανέγερση Κέντρου Υγείας στην 
εκτός σχεδίου και εκτός οικισμού Λυγουριού (Αργολίδας) 
π.ριοχή, όπως φαίνεται με στοιχεία Α,Β,Γ,Δ,Ε,Ζ,ΙΙ,Θ,Λ 
σιο σχετικό πρωτότυπο διάγραμμα σε κλίμακα I :50Ι) που 


έχει θεωρηθεί από τον Προϊστάμενο της Δεύθυνσης Πολεο- 
δομικών Εφαρμογών με την αριθ. 16/1985 τράξη του και που 
συνοπτικό του αντίτυπο δημοσιεύεται με το παρόν διάταγμα* 

- Άρθρο 2. 

Οι όροι και περιορισμοί δομήσεως του ανωτέρω χώρου κα¬ 
θορίζονται ως εξής : 

1. Οικοδομικό σύστημα :Πανταχόθεν ελειθερο 

2. Μέγιστο ποσοστό καλύψεως :Δέκα του εκατό (10%) 
της επιφάνειας του χώρου. 

3. Μέγιστος επιτρεπόμενος αριθμός ορόφω του κτιρίου 
ένας (1) με μέγιστο ύψος έξη και μισό (6,3) μέτρα με- 
τρούμενο από το πέριξ φυσικό έδαφος. Στο ύιος αυτό συμ- 
περιλαμβάνεται και το ύψος της στέγης, της οποίας η κα¬ 
τασκευή είναι υποχρεωτική. 

4. Συντελεστής δόμησης : ένα δέκατο (0,1. 

5. Το ανεγερθησόμενο κτίριο πρέπει να απχει από τις 
ρυμοτομικές γραμμές έξη (6) μέτρα τουλάχιστο. 

6. Επιβάλλεται η διάσπαση του όγχου -ου κτιρίου 
ανάλογα με τις ανάγκες του κτιριολογικού πργράμματος. 

Άρθρο 3. 

Η ισχύς του παρόντος διατάγματος αρχίζει οιό τη δη¬ 
μοσίευσή του στην Εφημερίδα της Κυβεριήσεως. 

Στον Υπουργό Χωροταξίας, Οικισμού κκι Περϊάλλοντος . 
αναθέτουμε τη δημοσίευση και εκτέλεση του παρντος δια¬ 
τάγματος. 

Αθήνα, 24 Απριλίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΛΚΗΣ 

Ο ΥΠΟΥΡΓΟΣ ΧΩΡΟΤΑΙΙΛΣ ΟΙΚΙΣΜΟΥ ΚΑΙ ΠΕΠΒΑΑΑΟΝΤΣ 

ΕΥΑΓΓΕΛΟΣ ΚΟΥΛΟΥΜΠΗΖ 



ϋΓΕΙΑδ 







